als_Latn dik_Latn sag_Latn
25.09.2009, - E Premte
Orllani me objekt të ri shkollor
Kryeministri i Republikës së Kosovës Hashim Thaçi, zëvendëskryeministri Hajredin Kuqi dhe ministri i Arsimit Enver Hoxhaj me bashkëpunëtorë përuruan shkollën fillore "Zahir Pajaziti" në Orllan të Podujevës.
Në një fjalë rasti, kryeministri Hashim Thaçi në emër të Qeverisë së Republikës së Kosovës ka shprehur kënaqësinë që merr pjesë në këtë ditë gëzimi për të gjithë prindërit, arsimtarët dhe nxënësit e kësaj ane.
"Kosova po ndryshon, këto ndryshime janë të prekshme dhe që vërehen në çdo pjesë të vendit. Kjo është bota e re në të cilën e ardhmja i takon të rinjve. E ardhmja i takon vizionit, filozofisë sonë të zhvillimit , ndërtimit dhe integrimit të Kosovës në NATO dhe në BE.
Duhet të jeni të bindur se shkolla të tilla moderne me hapësira të mjaftueshme për mësim janë duke u ndërtuar anë e kënd territorit të Republikës së Kosovës, sepse prioritet numër një i Qeverisës ë Republikës së Kosovës është edukimi.
Ne kemi arritur që duke investuar në edukim, jemi duke investuar drejtpërdrejt në zhvillimin ekonomik, në krijimin e vendeve të reja të punës. Jemi duke investuar tek punëtorët e arsimit, për kushte më të mira për punë dhe jetë dhe për dinjitet. Prandaj edhe kemi rritur pagat e arsimtarëve deri në 47 për qind.
Gjatë këtij mandati do të ketë edhe një rritje pagash për të gjithë punëtorët e arsimit.
Dua të ritheksoj se, kjo shkollë mban emrin e një komandanti jashtëzakonisht të rëndësishëm për fillimin dhe mobilizimin e luftës për liri.
Kam pasur nderin që të njihem personalisht me Zahirin. Sot për sa jam krenar për ndërtimin e kësaj shkolle, po aq kam emocione për luftën, kontributin dhe respektin e jashtëzakonshëm për komandantin Zahir Pajaziti" theksoi në fund kryeministri Thaçi.
Me një fjalë rasti të pranishmëve iu drejtua edhe ministri i Arsimit, Enver Hoxhaj "Objekti i shkollës së re është ndërtuar në mbështetje të Qeverisë së Kosovës. Kjo shkollë që mban një emër shumë të madh, është demonstrim i respektit të Qeverisë së Kosovës për të kaluarën e Kosovës dhe vet Zahir Pajazitin. Kjo shkollë u shërben nxënësve dhe mësimdhënësve dhe jemi të interesuar të ofrojmë një arsimim cilësor. Kjo dhe shkollat e tjera që po ndërtojmë në Kosovë, në shtete e perëndimit ndërtohen në qytete, ndërsa ne po ndërtojmë edhe në fshatra edhe në qytete me qëllim që arsimimi i brezave të rinj të jetë i njëjtë kudo si në fshatra ashtu edhe në qytet", - ka thënë ministri Hoxhaj.
<<< Kthehu prapa | Shtyp këtë artikull | Dërgo me email | A A A
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
19.04.2015, - E Diel
Komunikatë
Ministria e Arsimit, Shkencës dhe Teknologjisë, njofton të gjithë nxënësit, mësimdhënësit dhe...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn mlt_Latn als_Latn als_Latn als_Latn